
I SKYRIUS
BENDROSIOS NUOSTATOS

	Regiono plėtros uždavinys (-iai)
	Pažangos priemone prisidedama prie 2022–2030 m. Kauno regiono plėtros plane (toliau – planas) nustatyto uždavinio Nr. LT022-01-06 „Didinti atsparumą krizėms ir ekstremalioms situacijoms“ įgyvendinimo.



II SKYRIUS
SITUACIJOS ANALIZĖ IR SIEKIAMAS POKYTIS

Pažangos priemone Nr. LT022-01-06-01 „Atsparumo krizėms ir ekstremalioms situacijoms didinimas“ (toliau – priemonė) sprendžiama Kauno regione identifikuota problema „Poveikis klimato kaitai, nepakankamas atsparumas klimato kaitos poveikiui, krizėms ir ekstremalioms situacijoms“ ir šalinama jos priežastis „Neišvystyta civilinės saugos ir neapsaugota geriamojo vandens tiekimo infrastruktūra“.
Su sprendžiama problema ir jos priežastimi tiesiogiai yra susijusios šios tikslinės grupės: Kauno regiono gyventojai, savivaldybės, savivaldybių institucijos ir įstaigos, savivaldybių valdomos įmonės, savivaldybių ekstremaliųjų situacijų operacijų centrų nariai ir viešieji geriamojo vandens tiekėjai bei nuotekų tvarkytojai. Įgyvendinant priemonę bus labiau pasirengta galimoms karinėms grėsmėms, padidintas saugumas, užtikrinant viešųjų paslaugų prieinamumą, gyventojų apsaugą bei esminių valstybės, savivaldos, ekonominių ir kritinės infrastruktūros funkcijų tęstinumą krizių sąlygomis bei padidintas geriamojo vandens tiekimo infrastruktūros atsparumas krizėms, užtikrinant geriamojo vandens tiekimą gyventojams jų metu.
Priemonės poreikį pagrindžianti informacija pateikiama plano I skyriuje „Regiono plėtros plano teritorinė aprėptis ir regiono esamos situacijos analizė“ aprašant problemą „Poveikis klimato kaitai, nepakankamas atsparumas klimato kaitos poveikiui, krizėms ir ekstremalioms situacijoms“. 
Kauno regione gyventojų skaičius išlieka pakankamai stabilus, nors yra ryškūs gyventojų skaičiaus kitimo skirtumai tarp regiono savivaldybių. Detalesnė informacija pateikiama plano I skyriuje „Regiono plėtros plano teritorinė aprėptis ir regiono esamos situacijos analizė“ aprašant problemą „Neužtikrinama socialinė gerovė ir tolygus užimtumas“. Nepaisant aplinkybės, jog ne mažos dalies gyvenamųjų vietovių gyventojų skaičius Kauno regione mažėja, gyventojų saugumas ir galimybė gauti geriamąjį vandenį krizių ir ekstremalių situacijų metu išliks aktualūs tiek priemonės įgyvendinimo metu, tiek 5 metus po priemonės įgyvendinimo pabaigos. Tai sąlygoja geopolitinė situacija dėl galimų karinių grėsmių, sukelianti saugumo bei viešųjų paslaugų prieinamumo užtikrinimo iššūkius krizių sąlygomis. 
Planuojant priemonę buvo įvertinta:
· Augantis poreikis stiprinti pasirengimą krizėms ir ekstremaliosioms situacijoms – plėsti priedangų tinklą, vystyti infrastruktūrą, reikalingą saugoti būtinų priemonių atsargas, užtikrinti savivaldybių ekstremaliųjų situacijų operacijų centrų veiklą. 
· Vis aktualesnis tampa pasirengimas krizių metu gyventojus aprūpinti būtiniausiomis paslaugomis, užtikrinant viešosios infrastruktūros atsparumą grėsmėms, ypatingai geriamojo vandens tiekimo, nes jis laikytinas vienu iš prioritetinių priešiškos veiklos taikinių, o geriamasis vanduo yra būtina sąlyga kasdieniams gyventojų poreikiams užtikrinti, sveikatos apsaugos sistemos veikimui, ekonomikos funkcionavimui ir visuomenės stabilumui palaikyti. 
· [bookmark: _Hlk232077075]2025 m. pradžioje 98 proc. Kauno regiono gyventojų buvo neužtikrinta galimybė pasinaudoti 2 ar aukštesnio lygio modernizuotomis priedangomis, tinkamomis apsaugoti gyventojus ilgiau nei 5 valandas. Birštono, Jonavos r., Kėdainių r., Prienų r. ir Raseinių r. savivaldybių teritorijose nei viena iš esamų priedangų nebuvo modernizuota iki 2 ar aukštesnio lygio. Nors Kaišiadorių r., Kauno m. ir Kauno r. savivaldybėse tokių priedangų buvo, atitinkamai 99, 98 ir 95 proc. gyventojų vis dar neturėjo galimybės pasinaudoti ilgesnę nei 5 valandų apsaugą užtikrinančiomis priedangomis (Vidaus reikalų ministerijos skaičiavimais, remiantis 2021 m. gyventojų ir būstų surašymo duomenimis).
· Kauno regione yra 253 vandenvietės, kurios geriamąjį vandenį tiekia 519 876 gyventojams (2024 m.), tačiau nei viena iš jų neturi pakankamų apsaugos priemonių. Viešieji geriamojo vandens tiekėjai turi pasirengę, rengia arba atnaujina saugumo planus, kuriuose numatytų priemonių įgyvendinimas sudarys sąlygas geriau pasirengti galimoms krizėms, padidinti geriamojo vandens infrastruktūros atsparumą incidentų metu, užtikrinant geriamojo vandens tiekimą. 
Įgyvendinus priemonę Kauno regione sustiprės civilinė parengtis bei padidės geriamojo vandens tiekimo infrastruktūros saugumas:
· [bookmark: _Hlk153708138]14 104 gyventojais daugiau galės pasinaudoti apsaugos nuo su klimatu nesusijusios gamtinio pavojaus rizikos ir nuo su žmogaus veikla susijusios rizikos priemonėmis, pasinaudodami 18 įrengtų ar modernizuotų priedangų: Kėdainių r. savivaldybėje – 1 108 gyventojais daugiau (5 priedangos), Prienų r. savivaldybėje – 93 gyventojais daugiau (1 priedanga), Kauno r. savivaldybėje – 1 046 gyventojų daugiau (3 priedangos), Kaišiadorių r. savivaldybėje – 66 gyventojais daugiau (1 priedanga), Jonavos r. savivaldybėje – 100 gyventojų daugiau (1 priedanga), Birštono savivaldybėje – 691 gyventoju daugiau (3 priedangos) ir Kauno m. savivaldybėje – 11 000 gyventojų daugiau (4 priedangos).
· Bus modernizuoti Raseinių r., Prienų r. ir Birštono savivaldybių ekstremaliųjų situacijų operacijų centrai (3 vnt.);
· 5 viešieji vandens tiekėjai ir nuotekų tvarkytojai (UAB „Jonavos vandenys“, UAB „Kėdainių vandenys“, UAB „Raseinių vandenys“, UAB „Birštono vandentiekis“ ir UAB „Kaišiadorių vandenys“) padidins įmonių veiklos atsparumą, įdiegę vandenviečių, viešųjų geriamojo vandens tiekėjų, nuotekų tvarkytojų valdymo centrų apsaugos priemones.
	Didinant atsparumą krizėms ir ekstremalioms situacijoms Kauno regione bus prisidedama prie 2022–2030 metų Regionų plėtros programoje[footnoteRef:1], nustatytų šių poveikio rodiklių siekimo: [1:  2022–2030 metų Regionų plėtros programa, patvirtinta Lietuvos Respublikos Vyriausybės 2022 m. birželio 29 d. nutarimu Nr. 713 „Dėl 2022–2030 metų Regionų plėtros programos patvirtinimo“.] 

· Viešųjų geriamojo vandens tiekėjų vandenviečių, kuriose įgyvendintos apsaugos priemonės, dalies, didėjimo. Planuojama, kad 2030 m. Kauno regione 1 proc. viešųjų geriamojo vandens tiekėjų vandenviečių bus įgyvendintos apsaugos priemonės.
· Gyventojų, teigiamai vertinančių įstaigų pasirengimą ekstremalioms situacijoms, dalies, didėjimo. Planuojama, kad 2030 m. Kauno regione 45 proc. gyventojų teigiamai vertins įstaigų pasirengimą ekstremalioms situacijoms.
· Gyventojų, kuriems užtikrinta vieta 2 ar aukštesnio lygio priedangose, dalies, didėjimo. Planuojama, kad 2030 m. Kauno regione 10 proc. gyventojų bus užtikrinta vieta 2 ar aukštesnio lygio priedangose.
	Anksčiau Europos Sąjungos struktūrinių fondų lėšos regione nebuvo naudojamos atsparumo krizėms ir ekstremaliosioms situacijoms stiprinimo priemonėms įgyvendinti.

III SKYRIUS
PAŽANGOS PRIEMONĖS ĮGYVENDINIMO TERITORIJA

Priemonės veiklos įgyvendinamos Kauno regiono teritorijoje, apimančioje savivaldybes:
· [image: ]Birštono;
· Jonavos rajono;
· Kaišiadorių rajono;
· Kauno miesto;
· Kauno rajono;
· Kėdainių rajono;
· Prienų rajono;
· Raseinių rajono.

IV SKYRIUS
PAŽANGOS PRIEMONĖS VEIKLOS, PROJEKTŲ VYKDYTOJAI IR PARTNERIAI

	Pažangos priemonės veikla – padidinti atsparumą krizėms ir ekstremalioms situacijoms – pasirinkta siekiant šalinti problemos „Poveikis klimato kaitai, nepakankamas atsparumas klimato kaitos poveikiui, krizėms ir ekstremalioms situacijoms“ priežastį „Neišvystyta civilinės saugos ir neapsaugota geriamojo vandens tiekimo infrastruktūra“. Kauno regiono plėtros taryba kartu su Kauno regiono savivaldybių vykdomosiomis institucijomis planuodamos priemonę ir jos projektus įvertino saugumo didinimo srityje planuojamas 2021–2027 metų Europos Sąjungos fondų investicijų programos investicijas pagal Regioninės pažangos priemonės Nr. 01-004-10-04-01 (RE) „Stiprinti civilinę parengtį“[footnoteRef:2] ir Regioninės pažangos priemonės Nr. 02-001-06-07-03 (RE) „Didinti geriamojo vandens tiekimo infrastruktūros saugumą“ finansavimo gairių[footnoteRef:3] reikalavimus.  [2:  Regioninės pažangos priemonės 01-004-10-04-01 (RE) „Stiprinti civilinę parengtį“ finansavimo gairės, patvirtintos 2026 m. birželio 2 d. Lietuvos Respublikos vidaus reikalų ministro įsakymu Nr. 1V-408 „Dėl regioninės pažangos priemonės 01-004-10-04-01 (RE) „Stiprinti civilinę parengtį“ finansavimo gairių patvirtinimo“ (toliau – civilinės saugos gairės).]  [3:  2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonės Nr. 02-001-06-07-03 (RE) „Didinti geriamojo vandens tiekimo infrastruktūros saugumą“ finansavimo gairės, patvirtintos 2026 m. birželio 18 d. Lietuvos Respublikos aplinkos ministro įsakymu Nr. D1-111 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonės Nr. 02-001-06-07-03 (RE) „Didinti geriamojo vandens tiekimo infrastruktūros saugumą“ finansavimo gairių patvirtinimo“ (toliau – vandenviečių apsaugos gairės).] 

Priemonės remiama veikla sudarys sąlygas Kauno regione padidinti atsparumą krizėms ir ekstremalioms situacijoms, sustiprinant civilinės parengties infrastruktūrą ir padidinant geriamojo vandens tiekimo infrastruktūros saugumą. 
Priemonės projektų galimi pareiškėjai ir vykdytojai:
· Projektų stiprinančių civilinę parengtį, skirtų Lietuvos Respublikos vietos savivaldos įstatyme nustatytoms savivaldybių funkcijoms įgyvendinti (vadovaujantis Vietos savivaldos įstatymo 7 straipsnio 3 punktu, civilinė sauga yra valstybės perduota funkcija), įvertinus egzistuojantį problemos mastą savivaldybėse, yra Kauno regiono savivaldybių administracijos ir juridiniai asmenys, kurių turtas planuojamas tvarkyti ir tvarkomas projekto lėšomis.
· [bookmark: part_6414997eff0e4178927e8f999aec9f26]Projektų didinančių geriamojo vandens tiekimo infrastruktūros saugumą galimi pareiškėjai ir vykdytojai, kaip nustatyta vandenviečių apsaugos gairėse, yra viešieji geriamojo vandens tiekėjai ir nuotekų tvarkytojai, turintys geriamojo vandens tiekimo ir (arba) nuotekų tvarkymo licenciją, išduotą Valstybinės energetikos reguliavimo tarybos, ir kuriems savivaldybės tarybos sprendimu savivaldybės viešojo geriamojo vandens tiekimo teritorijoje pavesta vykdyti viešąjį geriamojo vandens tiekimą ir (arba) nuotekų tvarkymą, o galimi partneriai, kaip nustatyta vandenviečių apsaugos gairėse, yra Kauno regiono savivaldybių administracijos.

V SKYRIUS
PAŽANGOS PRIEMONĖS PROJEKTŲ ATRANKA

Pažangos priemonės veiklos – padidinti atsparumą krizėms ir ekstremalioms situacijoms – projektus pasirinkta atrinkti planavimo būdu, vadovaujantis Strateginio valdymo metodikos[footnoteRef:4] 135.2 papunkčiu. Planavimo būdas pasirinktas, nes planuojamais įgyvendinti projektais įgyvendinamos Lietuvos Respublikos teisės aktuose nustatytos funkcijos ir veiklos, jie priskirtini savivaldybių institucijoms, įstaigoms ir jų kontroliuojamiems juridiniams asmenims, jais tiesiogiai prisidedama prie civilinės saugos gairių ir vandenviečių apsaugos gairių  įgyvendinimo bei jose numatytų rezultatų pasiekimo. [4:  Patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“.] 


VI SKYRIUS
PAŽANGOS PRIEMONĖS PRISIDĖJIMAS PRIE HORIZONTALIŲJŲ PRINCIPŲ ĮGYVENDINIMO


Lentelė Nr. 1
	Eil. Nr.
	Horizontalieji principai (toliau – HP)
	Informacija apie pažangos priemonės prisidėjimą prie HP


	1.
	Darnus vystymasis, įskaitant reikšmingos žalos nedarymo principą








	Projektuose stiprinančiuose civilinę parengtį  nebus numatyta veiksmų, kurie turėtų neigiamą poveikį darnaus vystymosi principo (t. y. Jungtinių Tautų Darnaus vystymosi darbotvarkėje 2030 nustatytų darnaus vystymosi tikslų) įgyvendinimui.
Įgyvendinant projektus stiprinančius civilinę parengtį bus nedaroma reikšmingos žalos aplinkos tikslams, nustatytiems 2020 m. birželio 18 d. Europos Parlamento ir Tarybos reglamento (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088, 17 straipsnyje, įgyvendinant reikalavimus projektams dėl reikšmingos žalos nedarymo aplinkos tikslams ir bus pagrindžiama projektų atitiktis šiems reikalavimams dokumentais, nurodytais civilinės saugos gairių 2 priede. Pareiškėjas kartu su projekto įgyvendinimo planu pateiks pareiškėjo (partnerio) įsipareigojimo dėl atitikties reikšmingos žalos nedarymo horizontaliajam principui vertinimo reikalavimų aprašo reikalavimams deklaraciją (-as), parengtą (-as) pagal civilinės saugos gairių 3 priedą.
Projektuose didinančiuose geriamojo vandens tiekimo infrastruktūros saugumą nebus numatyta veiksmų, kurie turėtų neigiamą poveikį įgyvendinant horizontalaus darnaus vystymosi principą.
Projektai didinantys geriamojo vandens tiekimo infrastruktūros saugumą atitiks Projekto atitikties reikšmingos žalos nedarymo horizontaliajam principui vertinimo reikalavimų aprašo, pateikto vandenviečių apsaugos gairių 1 priede, reikalavimus.

	2.
	Lygios galimybės visiems
	Projektuose stiprinančiuose civilinę parengtį  nebus numatyta apribojimų, kurie turėtų neigiamą poveikį lygių galimybių ir nediskriminavimo dėl lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos ar kitais pagrindais principo įgyvendinimui.
Įgyvendinant priedangų visuomeninės paskirties statiniuose įrengimo ir modernizavimo projektus bus užtikrinamas bent šių universalaus dizaino, kaip tai apibrėžta Statybos įstatymo 2 straipsnio 109 dalyje, reikalavimų įgyvendinimas: bus laikomasi Statybos techniniame reglamente STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“, patvirtinto Lietuvos Respublikos aplinkos ministerijos 2024 m. vasario 28 d. įsakymu Nr. D1-63 „Dėl Statybos techninio reglamento STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ patvirtinimo“ (toliau – Statybos techninis reglamentas STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“), nustatytų reikalavimų ir rekomendacijų universalaus dizaino ir pritaikymo riboto judumo asmenims srityje; jei įrengiant priedangą esamame pastate ar modernizuojant priedangą dėl techninių priežasčių neįmanoma laikytis šiame papunktyje nurodytų reikalavimų ir rekomendacijų, konkrečios priežastys bus nurodytos ir paaiškintos priedangos įrengimo ar modernizavimo projekte; jei yra techninės galimybės, bus įvertinta rekomendacija, atsižvelgti į Statybos techninio reglamento STR 2.03.01:2019 „Statinių prieinamumas“, patvirtinto Lietuvos Respublikos aplinkos ministro 2019 m. lapkričio 4 d. įsakymu Nr. D1-653 „Dėl Statybos techninio reglamento STR 2.03.01:2019 „Statinių prieinamumas“ patvirtinimo“ (toliau – Statybos techninis reglamentas STR 2.03.01:2019 „Statinių prieinamumas“),  reikalavimus.
Įgyvendinant infrastruktūros, skirtos kaupti, saugoti būtinąsias priemones ir atsargas, įrengimo ar pritaikymo projektus bus užtikrinamas bent šių universalaus dizaino, kaip tai apibrėžta Statybos įstatymo 2 straipsnio 109 dalyje, reikalavimų įgyvendinimas: bus laikomasi universalaus dizaino reikalavimų, nustatytų Statybos techniniame reglamente STR 2.03.01:2019 „Statinių prieinamumas“ (taikoma Statybos techniniame reglamente STR 2.03.01:2019 „Statinių prieinamumas“ nurodytais atvejais). 
Įgyvendinant savivaldybių ekstremaliųjų situacijų operacijų centrų darbo vietų modernizavimo projektus bus užtikrinamas bent šių universalaus dizaino, kaip tai apibrėžta Statybos įstatymo 2 straipsnio 109 dalyje, reikalavimų įgyvendinimas: bus laikomasi universalaus dizaino reikalavimų, nustatytų Statybos techniniame reglamente STR 2.03.01:2019 „Statinių prieinamumas“ (taikoma Statybos techniniame reglamente STR 2.03.01:2019 „Statinių prieinamumas“ nurodytais atvejais); jei statinys, patalpa pritaikomi slėptuvei bus laikomasi Statybos techniniame reglamente STR 2.07.02:2024 „Slėptuvės, kolektyvinės apsaugos statinio ir priedangos projektavimo ir įrengimo reikalavimai“ nustatytų reikalavimų ir rekomendacijų universalaus dizaino ir pritaikymo riboto judumo asmenims srityje; jei dėl techninių priežasčių neįmanoma laikytis nurodytų reikalavimų, konkrečios priežastys bus nurodytos ir paaiškintos slėptuvės įrengimo ar modernizavimo projekte.
Projektuose didinančiuose geriamojo vandens tiekimo infrastruktūros saugumą nebus numatyta apribojimų, kurie turėtų neigiamą poveikį įgyvendinant lygių galimybių ir nediskriminavimo dėl lyties, rasės, tautybės, pilietybės, kilmės, socialinės padėties, tikėjimo, religijos, įsitikinimų ar pažiūrų, amžiaus, sveikatos būklės, negalios, seksualinės orientacijos, kalbos, etninės priklausomybės ar kitais pagrindais principą.



VII SKYRIUS
IŠANKSTINĖS SĄLYGOS

[bookmark: _Hlk232755988]2022–2030 metų Regionų plėtros programoje nustatyta, kad priemone planuojama regioninės pažangos priemone Nr. 02-001-06-07-03 (RE) „Didinti geriamojo vandens tiekimo infrastruktūros saugumą bus prisidedama prie poveikio rodiklio: Gyventojų, aprūpinamų geriamojo vandens tiekimo paslaugomis, skaičius, kuriam nustatyta išankstinė sąlyga „Projekto veiklų atitiktis patvirtintiems Nacionaliniam saugumui užtikrinti svarbių įmonių saugumo planams, parengtiems vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo 15 straipsnio 2 dalimi“. Vandenviečių apsaugos gairių 2.1 papunktyje nustatyta, kad tai, ar išankstinė sąlyga įvykdyta, nustato VšĮ Centrinė projektų valdymo agentūra vertindama projekto įgyvendinimo planą, t. y. projektas gali būti finansuojamas, jei, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo 15 straipsnio 2 dalimi, parengtas ir patvirtintas nacionaliniam saugumui užtikrinti svarbios įmonės saugumo planas (toliau – Saugumo planas). Taip pat tų pačių gairių 2.11 papunktyje nurodyta, kad kartu su projekto įgyvendinimo planu VšĮ Centrinė projektų valdymo agentūrai turi būti pateiktas patvirtintas Saugumo planas, parengtas ar atnaujintas po 2024 gruodžio 3 d. vadovaujantis Lietuvos Respublikos krizių valdymo ir civilinės saugos įstatymo, Konkrečių nacionaliniam saugumui užtikrinti svarbių įrenginių ir turto sąrašo[footnoteRef:5], Nacionaliniam saugumui užtikrinti svarbios įmonės saugumo plano reikalavimų ir rengimo tvarkos aprašo[footnoteRef:6], Nacionaliniam saugumui užtikrinti svarbių viešųjų geriamojo vandens tiekėjų ir nuotekų tvarkytojų ir jiems nuosavybės teise priklausančios ar kitaip valdomos ir (arba) naudojamos geriamojo vandens tiekimo ir (arba) nuotekų tvarkymo infrastruktūros fizinės ir veiklos apsaugos reikalavimų[footnoteRef:7] nuostatomis. Tik gavusi atitinkamo projekto įgyvendinimo planą VšĮ Centrinė projektų valdymo agentūra galės įvertinti ar projektas atitinka nustatytus reikalavimus. [5:  Konkrečių nacionaliniam saugumui užtikrinti svarbių įrenginių ir turto sąrašas, patvirtintas Lietuvos Respublikos Vyriausybės 2018 m. birželio 6 d. nutarimu Nr. 558 „Dėl Konkrečių nacionaliniam saugumui užtikrinti svarbių įrenginių ir turto sąrašo patvirtinimo“.]  [6:  Nacionaliniam saugumui užtikrinti svarbios įmonės saugumo plano reikalavimų ir rengimo tvarkos aprašas, patvirtintas Lietuvos Respublikos Vyriausybės 2018 m. liepos 4 d. nutarimu Nr. 638 „Dėl Nacionaliniam saugumui užtikrinti svarbios įmonės saugumo plano reikalavimų ir rengimo tvarkos aprašo patvirtinimo“.]  [7:  Nacionaliniam saugumui užtikrinti svarbių viešųjų geriamojo vandens tiekėjų ir nuotekų tvarkytojų ir jiems nuosavybės teise priklausančios ar kitaip valdomos ir (arba) naudojamos geriamojo vandens tiekimo ir (arba) nuotekų tvarkymo infrastruktūros fizinės ir veiklos apsaugos reikalavimai, patvirtinti Lietuvos Respublikos aplinkos ministro 2004 m. spalio 19 d. įsakymu Nr. D1-543 „Dėl Nacionaliniam saugumui užtikrinti svarbių viešųjų geriamojo vandens tiekėjų ir nuotekų tvarkytojų ir jiems nuosavybės teise priklausančios ar kitaip valdomos ir (arba) naudojamos geriamojo vandens tiekimo ir (arba) nuotekų tvarkymo infrastruktūros fizinės ir veiklos apsaugos reikalavimų patvirtinimo“.
] 

VIII SKYRIUS
PAŽANGOS PRIEMONĖS STEBĖSENOS RODIKLIAI

Priemonės rezultato ir veiklų produkto rodikliai pasirinkti, vadovaujantis civilinės saugos ir vandenviečių apsaugos gairėmis.

Lentelė Nr. 2
	Pažangos priemonės veiklų produkto rodikliai

	Veiklos pavadinimas
	Rodiklio kodas
	Rodiklio pavadinimas, matavimo vienetas
	Rodikliui pasiekti planuojama panaudoti pažangos lėšų suma, Eur
	Siektinos rodiklio reikšmės
	Siektinos rodiklio reikšmės nustatymo pagrindimas

	
	
	
	Iš viso
	Iš jų ES, kitos tarptautinės finansinės paramos ir valstybės biudžeto lėšų suma
	Tarpinė reikšmė (metai)
	Galutinė reikšmė (metai)

	

	1
	2
	3
	4
	5
	6
	7
	8

	Padidinti atsparumą krizėms ir ekstremalioms situacijoms
	P.S.2.1048
	Naujos arba 
modernizuotos priedangos, skaičius
	16 905 389,51
	16 060 120,00
	0
(2025)
	18
 (2030)
	Siektina rodiklio reikšmė nustatyta, vadovaujantis stebėsenos rodiklio aprašymo kortelėje pateiktu paaiškinimu, kaip apskaičiuojama projekto rodiklio siektina reikšmė, pagal savivaldybių pateiktą informaciją apie projektų planuojamas įgyvendinti civilinės saugos gairių finansuojamas veiklas.

	
	P.B.2.0029

	Pastatytų arba renovuotų daugiafunkcių priedangų talpumas, asmenys
	16 905 389,51
	16 060 120,00
	0
(2025)
	14 104  (2030)
	Siektina rodiklio reikšmė nustatyta, vadovaujantis stebėsenos rodiklio aprašymo kortelėje pateiktu paaiškinimu, kaip apskaičiuojama projekto rodiklio siektina reikšmė, pagal savivaldybių pateiktą informaciją apie projektų planuojamas įgyvendinti civilinės saugos gairių finansuojamas veiklas.

	[bookmark: _Hlk124952733]
	P.S.2.1049
	Modernizuoti savivaldybių ekstremaliųjų situacijų operacijų centrai, skaičius
	961 063,37
	913 010,20
	0
(2025)
	3 
(2030)
	Siektina rodiklio reikšmė nustatyta, vadovaujantis stebėsenos rodiklio aprašymo kortelėje pateiktu paaiškinimu, kaip apskaičiuojama projekto rodiklio siektina reikšmė, pagal savivaldybių pateiktą informaciją apie projektų planuojamas įgyvendinti civilinės saugos gairių finansuojamas veiklas.

	
	P.S.2.1045
	Įdiegtos vandenviečių, viešųjų geriamojo vandens tiekėjų, nuotekų tvarkytojų valdymo centrų apsaugos priemonės, skaičius
	6 329 568,75
	6 013 090,00
	0
(2025)
	114 
(2030)
	Siektina rodiklio reikšmė nustatyta, vadovaujantis stebėsenos rodiklio aprašymo kortelėje pateiktu paaiškinimu, kaip apskaičiuojama projekto rodiklio siektina reikšmė, pagal savivaldybių pateiktą informaciją apie projektų planuojamą įgyvendinti vandenviečių apsaugos gairių finansuojamą veiklą.





Lentelė Nr. 3
	Pažangos priemonės rezultato rodikliai

	Rodiklio kodas
	Rodiklio pavadinimas, matavimo vienetas
	Pradinė rodiklio reikšmė (metai)
	Rodikliui pasiekti planuojama panaudoti pažangos lėšų suma, Eur
	Siektinos rodiklio reikšmės
	Siektinos rodiklio reikšmės nustatymo pagrindimas

	
	
	
	Iš viso
	Iš jų ES, kitos tarptautinės finansinės paramos ir valstybės biudžeto lėšų suma
	Tarpinė reikšmė (metai)
	Galutinė reikšmė (metai)

	

	1
	2
	3
	4
	5
	6
	7
	8

	R.B.2.2096

	Gyventojai, galintys pasinaudoti apsaugos nuo su klimatu nesusijusios gamtinio pavojaus rizikos ir nuo su žmogaus veikla susijusios rizikos priemonėmis, asmenys
	0
(2024)
	16 905 389,51
	16 060 120,00
	0
(2025)
	14 104
 (2030)
	Siektina rodiklio reikšmė nustatyta, vadovaujantis stebėsenos rodiklio aprašymo kortelėje pateiktu paaiškinimu, kaip apskaičiuojama projekto rodiklio siektina reikšmė, pagal savivaldybių pateiktą informaciją apie projektų planuojamas įgyvendinti civilinės saugos gairių finansuojamas veiklas.

	R.S.2.3055

	Viešieji vandens tiekėjai ir nuotekų tvarkytojai, kurie investuoja į saugaus vandens tiekimo užtikrinimo priemones, siekdami padidinti įmonių veiklos atsparumą, skaičius
	0
(2025)
	6 329 568,75
	6 013 090,00
	0
(2025)
	5 
(2030)
	Siektina rodiklio reikšmė nustatyta, vadovaujantis stebėsenos rodiklio aprašymo kortelėje pateiktu paaiškinimu, kaip apskaičiuojama projekto rodiklio siektina reikšmė, pagal savivaldybių pateiktą informaciją apie projektų planuojamą įgyvendinti vandenviečių apsaugos gairių finansuojamą veiklą.

